laion/Wikipedia-Exotic huggingface dataset:
Therion

Therion היא להקת מטאל סימפוני משוודיה. הלהקה נחשבת לאחת הלהקות החשובות והבולטות בז'אנר זה. השם Therion בא מיוונית עתיקה (θηρίον) ופירושו "חיה". אף על פי שבמקור המילה מתייחסת לחיה מספר חזון יוחנן הנוצרי, השם נבחר כמחווה לאלבום To Mega Therion של Celtic Frost. ת'ריון התחילה כלהקת דת' מטאל, אך מאוחר יותר החלה לשלב אלמנטים תזמורתיים במוזיקת המטאל שלה, הבולטים שבהם הם שימוש בזמרות אופרה, מקהלות ומוזיקה קלאסית שנוגנה על ידי נגנים קלאסיים שהצטרפו ללהקה. השימוש באלמנטים של מוזיקה קלאסית הפך לחלק מרכזי מהקומפוזיציה ולא רק תוספת למטאל. להקה זו קידמה, דחפה, הפיצה והפכה לפופולרי את סוגת המטאל הסימפוני. נושאי השירים של ת'ריון שאובים ממיתולוגיות שונות, אמונה בכישוף ובפאגאניזם וממסורות עתיקות. את רוב השירים כותב תומאס קרלסון, מייסד וראש מסדר דרגון רוג (מסדר פאגאני העוסק בפולחני כישוף) בו יוהנסון חבר. הרכב הלהקה השתנה באופן ניכר במהלך השנים, ובנוסף לחברים הקבועים השתתפו בהקלטות ובהופעות הרבה מוזיקאים אורחים. הלהקה הופיעה פעמיים בישראל, ב-2007 וב-2018. Of Darkness... (1991) Beyond Sanctorum (1992) Symphony Masses: Ho Drakon Ho Megas (1993) Lepaca Kliffoth (1995) Theli (1996) A'arab Zaraq - Lucid Dreaming (1997) Vovin (1998) Crowning of Atlantis (1999) Deggial (2000) Secret of the Runes (2001) Lemuria (2004) Sirius B (2004) Gothic Kabbalah (2007) Sitra Ahra (2010) Les Fleurs du Mal (2012) Les Épaves (EP) (2016) Beloved Antichrist (2018) Leviathan (2021) Leviathan II (2022) Leviathan III (2023) כריסטופר יוהנסון (Christofer Johnsson) - גיטרה, קלידים (1987–היום), שירה (1987–2006) Nalle "Grizzly" Påhlsson - גיטרה בס (2008–היום) כריסטיאן וידאל (Christian Vidal) - גיטרה (2010–היום) יוהאן קולברג (Johan Koleberg) - תופים (2008–היום) תומאס ויקסטרום (Thomas Vikström) - סולן (2007–היום) לורי לואיס (Lori Lewis) - שירה נשית, סופרן (2011–היום) מדיה וקבצים בנושא Therion בוויקישיתוף אתר האינטרנט הרשמי של Therion Therion, ברשת החברתית פייסבוק Therion, ברשת החברתית אקס (טוויטר) Therion, ברשת החברתית אינסטגרם Therion, סרטונים בערוץ היוטיוב Therion, באתר אפל מיוזיק (באנגלית) Therion, באתר ספוטיפיי Therion, באתר סאונדקלאוד (באנגלית) Therion, באתר Last.fm (באנגלית) Therion, באתר AllMusic (באנגלית) Therion, באתר MusicBrainz (באנגלית) Therion, להקה באתר Encyclopedia Metallum (באנגלית) Therion, באתר דיזר Therion, באתר Yandex.Music (ברוסית) Therion, באתר Discogs (באנגלית) Therion, באתר Songkick (באנגלית) Therion, באתר Genius Therion, באתר SecondHandSongs Therion, באתר בילבורד (באנגלית) Therion, באתר טיידל (באנגלית) Jurek, Thom. "Gothic Kabbalah review". Allmusic. נבדק ב-2007-07-25. "Embracing The Dark: The Magic Order of Dragon Rouge – book description". Official store. אורכב מ-המקור ב-2007-04-30. נבדק ב-2007-07-25. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אי-שוויון קראפט

בתורת האינפורמציה, אי-שוויון קראפט (Kraft's Inequality) מתאר תנאי מספיק והכרחי לשיוך קבוצת מילים לצמתי עץ, כך שלא תשויך יותר ממילה אחת לאורך כל מסלול היוצא מהראש. לתכונת שיוך זו יישומים בבניית קודים. נניח קבוצה מעוצמה סופית או אלף אפס של מילים L ⊂ Σ ∗ {\displaystyle L\subset \Sigma ^{*}} מעל א"ב כלשהו Σ {\displaystyle \Sigma } . אי-שוויון קראפט אומר כי התנאי ∑ ℓ ∈ L | Σ | − | ℓ | ≤ 1 {\displaystyle \sum _{\ell \in L}|\Sigma |^{-|\ell |}\leq 1} הוא מספיק והכרחי לשיוך כל מילה ב- L {\displaystyle L} לצומת עץ (אולי אינסופי) בעל דרגת יציאה | Σ | {\displaystyle |\Sigma |} , כך ש: כל מילה משויכת לצומת יחיד בעומק השווה לאורך המילה. אין שתי מילים המשויכות לצומת וצאצא שלו. נניח א"ב בעל שלוש אותיות, לדוגמה Σ = 0 , 1 , 2 {\displaystyle \Sigma =0,1,2} . נניח שיש לנו קבוצה בת חמש מילים מעל א"ב זה, שאורכיהן הם { 2 , 1 , 2 , 2 , 2 } {\displaystyle \{2,1,2,2,2\}} . עלינו למצוא שיוך לעץ המוצג בצד שמאל כך שארבעה צמתים בגובה 2 ישויכו, צומת אחד בגובה 1 ישויך, ואף צומת משויך לא יהיה צאצא של צומת משויך אחר. במקרה זה, 3 − 2 + 3 − 1 + 3 − 2 + 3 − 2 + 3 − 2 = 0.777777778 < 1 , {\displaystyle 3^{-2}+3^{-1}+3^{-2}+3^{-2}+3^{-2}=0.777777778<1,} ולכן אי-שוויון קראפט מבטיח שיש שיוך מתאים. ואכן, השיוך בתרשים בצד שמאל הוא שיוך מתאים. נחשוב על תהליך כלשהו המייצר את מילות הקבוצה L {\displaystyle L} אחת אחרי השנייה. לעיתים יש צורך, ברגע שמילה נוצרת, לשייך אותה לצומת בעץ. ישנו אלגוריתם מקוון פשוט מאוד המתאים לאי-שוויון קראפט. נסמן כל צומת בעץ כפנוי, משויך, או תפוס. בתחילה, כל צומת יהיה פנוי. בכל פעם שצומת הופך להיות משויך, כל אחד מאבותיו (עד השורש) נהיה תפוס (ייתכן שחלקם כבר היו תפוסים). אם בצעד כלשהו צריך לשייך צומת ברמה h {\displaystyle h} , נמצא את הצומת הפנוי השמאלי ביותר ברמה זו, ונשייך אותו. המשפט לעיל אומר שאי-שוויון קראפט מתקיים אמ"ם אין צעד שבו אי אפשר למצוא צומת פנוי. כאשר מילים משויכות לעצים, אפשר לבנות קוד למילים. בהינתן מילה, נמצא את הצומת המתאים למילה, ונתאר את המילה בעזרת המסלול המוביל מראש העץ למילה. בתרשים הקודם, לדוגמה, המילים השייכות לצמתים יתוארו, משמאל לימין, על ידי המחרוזות: 00 (רד שמאלה פעמיים) 1 (רד ישר פעם אחת) 20 (רד ימינה ואז שמאלה) 21 (רד ימינה ואז ישר) 22 (רד ימינה פעמיים) כאשר משתמשים בשיטה זו לקידוד רצף מילים, עולה הבעיה היכן מסתיים קידוד מילה אחת ומתחיל קידוד המילה הבאה. לדוגמה, נניח שקידוד רצף המילים הוא 201002: רצף הקידודים עשוי להיות 20,10,02, רצף הקידודים עשוי להיות 201, 00, 2 וכו' אם השיוכים הם כאלה כך שאף צומת משויך אינו צאצא של צומת משויך אחר, אזי אין בעיה כזאת. מפענחים את התיאורים לפי השיטה הבאה: מתחילים בראש העץ. יורדים לפי הסימנים עד שמגיעים לצומת משויך. מפענחים את המילה וחוזרים לשלב הקודם. לפי הבניה, ההגעה לצומת משויך מהווה אינדיקציה שאין טעם להמשיך במסלול - לא ייתכן צומת משויך נוסף בהמשך.
שאול רמתי

שאול רמתי (רוזנברג) (12 בינואר 1924 - 21 בינואר 2015) היה קצין צה"ל בדרגת סגן-אלוף ודיפלומט ישראלי. שירת כדובר צה"ל וכשגריר ישראל ביפן ובברזיל. רמתי נולד בוורשה בירת פולין, התחנך בשווייץ בווינה ובאנגליה, וסיים לימודיו באוניברסיטת אוקספורד. במלחמת העולם השנייה שירת כקצין בצבא הבריטי ברגימנט הגורדון היילנדרס ובבריגדה היהודית, השתחרר בדרגת קפטן. לאחר המלחמה חזר לאוקספורד ללימודי תואר שני. בתקופה זו שימש ראש האגודה הציונית במוסד, קידם את פעילות מתנדבי חוץ לארץ ויחד עם שבעה מעמיתיו הגיע לארץ ישראל במאי 1948. הוא הצטרף ל"הגנה" ולחם במלחמת העצמאות בחטיבת אלכסנדרוני. לאחר הקמת המדינה מונה למפקד פלוגה א' בגדוד 31 של החטיבה. במהלך הקרבות נפצע מספר פעמים והוצב כקצין מבצעים של חזית ב'. לאחר המלחמה היה חבר המשלחת הישראלית לרודוס בה התנהל המשא ומתן על הסכמי שביתת הנשק. ב-1950 מונה ליו"ר ועדת הסכמי שביתת הנשק בין ישראל לירדן ובהמשך שימש קצין המטה הכללי לעניין שביתות הנשק עד אוקטובר 1952. בשנים 1953 עד 1955 שירת כמפקד גדוד 54 בחטיבת גבעתי, בחודשים נובמבר-דצמבר 1954 ייצג את ישראל בדיונים בפרשת הספינה בת גלים. בהמשך שירת כראש ענף תכנון מלחמה במטכ"ל. במלחמת סיני שימש מפקד גדוד 89, גדוד חי"ר במילואים. בנובמבר 1957 מונה לדובר צה"ל והממונה על יחסי הציבור של מערכת הביטחון. שימש כמזכ"ל המועצה למניעת תאונות דרכים. בתום שירותו הצבאי פנה לקריירה דיפלומטית במשרד החוץ. בשנים 1959–1962 שירת כקונסול בשיקגו, ואחר כך שירת בשגרירות ישראל בבנגקוק וכציר בקולומבו. בין תפקידיו הנוספים: סגן מנהל המחלקה להסברה במשרד החוץ, שגריר ישראל ביפן וראש מחלקת התפוצות. ב-1980 מונה לשגריר בברזיל, אך כהונתו קוצרה ב-1982 בעקבות ביקורת על שערך במתחם השגרירות, במוצאי תשעה באב, טקס נישואים אזרחיים של בתו עם עיתונאי אמריקאי לא יהודי. רמתי שימש עמית מחקר במכון טרומן לקידום השלום באוניברסיטה העברית בירושלים. ב-7 ביולי 1949 התחתן עם אסתר דמבובסקי (ילידת טבריה), ששירתה גם היא בצבא הבריטי ולאחר מכן בהגנה ובצה"ל. לשניים שני ילדים. רמתי נפטר בינואר 2015, והובא למנוחות בבית העלמין בגבעת שאול. דוד תדהר (עורך), "שאול רמתי", באנציקלופדיה לחלוצי הישוב ובוניו, כרך יח (1969), עמ' 5354 שאול רמתי אתר Olinfilms.com Shaul Ramati (Saul Rosenberg) אתר מח"ל אילן כפיר ויהושע ביצור, סבידור: "הייצוג שלנו בבראזיל מגוחך ומצחיק - זו בדיחה", מעריב, 28 בדצמבר 1982.
ספר פופ-אפ

ספר פופ-אפ הוא ספר המכיל תצוגה תלת-ממדית המורכבת מגזירי נייר או קרטון שבולטים החוצה כאשר הספר נפתח. בספרים פשוטים גזירי הנייר פשוט יוצרים דמויות, בעלי חיים או חפצים הבולטים החוצה, אך בספרים מורכבים יותר גזירי הנייר יוצרים מיצג אינטראקטיבי, שהקורא יכול להזיזו (בדרך כלל על ידי משיכת חץ נייר הנמצא בדופן הדף). חלק מספרי הפופ-אפ החדשים והמורכבים ביותר כוללים לעיתים גם אפקטים קוליים ונורות LED קטנות. ספרי פופ-אפ נפוצים בדרך כלל כספרי מתנה, ספרי אספנות וספרי ילדים. נושאים פופולריים בספרי פופ-אפ: ספרי עיון לילדים - ספרים אלה סוקרים נושאי מדע, טכנולוגיה וטבע בצורה גרפית ולעיתים אף אינטראקטיבית כדי להמחיש לילד באופן מעניין תופעות טבע שונות. מדע וטכנולוגיה בעלי חיים ובפרט דינוזאורים אדריכלות אגדות ילדים מאוירות מחוות לספרים קלאסיים (כגון "הקוסם מארץ עוץ", "אליס בארץ הפלאות" ועוד) וסרטי קולנוע (כגון "מלחמת הכוכבים" ו"מסע בין כוכבים") ספר תלת-ממד מתיו ריינהרדט (יוצר ידוע של ספרי פופ-אפ) מדיה וקבצים בנושא ספר פופ-אפ בוויקישיתוף ספרי פופ-אפ, דף שער בספרייה הלאומית The Surprise and Wonder of Pop-up Books, Clarke Historical Library Maria Minsker, How Pop-Up Books Can Boost Reading Skills, Scholastic Stephanie Mitchell, Books that pop, The Harvard Gazette ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
בריכת אידוי למלח

בריכת אידוי למלח היא בריכת אידוי רדודה אשר נבנתה להפקת מלחים ממי ים או מתמלחת אחרת. המים העשירים במלח מומס מוזרמים אל בריכה רחבה בה מתאדים המים באופן טבעי ובדרך זו מתאפשרת הפקת המלח. בדרך כלל מופרדות בריכות אידוי זו מזו באמצעות סוללות. הרכב המים בבריכות אידוי למלח יוצר קרקע מזון פורייה להתרבות אצות מיקרוסקופיות, חלקן בעלות צבעים עזים. גוני צבע האצות המתרבות בבריכה עשוי להצביע על ריכוז המלחים במים כיוון שמיקרואורגניזמים אלה רגישים לריכוז זה. בבריכות שבהן ריכוז מלחים נמוך עד בינוני, הצבע השולט באצות הוא ירקרק. בבריכות בעלות ריכוזי מלחים ברמה בינונית עד גבוהה נפוצה האצה החד-תאית דונליאלה סלינה(אנ') בצבע ורוד. אצה זו משגשגת גם בים המלח הודות לריכוזי המלחים בו. התרבות סרטני ארטמיה זעירים בבריכות אידוי עם ריכוז מלחים בינוני עשויה ליצור גוון כתום למי הבריכה. בריכות מלח מספקות גם מקום מנוחה ואכילה למינים רבים של עופות מים. Salt Ponds, South San Francisco Bay על בריכות המלח במפרץ סן פרנסיסקו ותמונתן מן החלל, באתר נאס"א (באנגלית)
טונגה במשחקים הפאראלימפיים

טונגה השתתפה לראשונה במשחקים הפאראלימפיים בסידני (2000), ומאז משתתפת במשחקים דרך קבע. במשחקי החורף לא נטלה טונגה חלק מעולם. כל המשלחות אותן שלחה טונגה למשחקים הפאראלימפים לאורך השנים היו תמיד משלחות קטנות, ומעולם לא עלו על שני ספורטאים. הספורטאים הנכים אותם שלחה טונגה מעולם לא זכו במדליה פאראלימפית, ולא הגיעו להישגים ספורטיביים משמעותיים. טונגה במשחקים האולימפיים טונגה במשחקים האולימפיים לנוער ספורטאי טונגה באתר הוועד הפאראלימפי הבינלאומי
סמואה במשחקים הפאראלימפיים

סמואה השתתפה לראשונה במשחקים הפאראלימפיים בסידני (2000), ומאז משתתפת במשחקים דרך קבע. במשחקי החורף לא נטלה סמואה חלק מעולם. כל המשלחות אותן שלחה טונגה למשחקים הפאראלימפים לאורך השנים היו תמיד משלחות קטנות, ומעולם לא עלו על שני ספורטאים. נציגי סמואה מעולם לא זכו במדליה פאראלימפית, ולא הגיעו להישגים ספורטיביים משמעותיים. סמואה במשחקים האולימפיים סמואה במשחקים האולימפיים לנוער ספורטאי סמואה באתר הוועד הפאראלימפי הבינלאומי
פואמה סימפונית

פואמה סימפונית היא יצירה מוזיקלית חד-פרקית השואבת את השראתה ואת צורתה מדימויים חוץ-מוזיקליים. הפואמה נעה סביב נושא או נרטיב מסוים ובו כלי הנגינה "מתארים" סיפור. בראייה צורנית, לפואמה סימפונית מספר חטיבות, הדומות לאלו שבצורת סונאטה. סגנון סימפוני זה הומצא ושוכלל על ידי המלחין ההונגרי פרנץ ליסט. ליסט חיבר 13 פואמות סימפוניות שונות משנת 1846 עד שנת 1861, כגון "הפרלודים", "טאסו", "מזפה" ו"אורפיאוס". מלחין נוסף שתרם להתפתחותה של הפואמה הסימפונית היה המלחין הגרמני ריכרד שטראוס, שחיבר, בין השאר, את הסימפוניות "דון ז'ואן", "תעלוליו העליזים של טיל אוילנשפיגל", "כה אמר זרתוסטרא" ו"דון קישוט". מדיה וקבצים בנושא פואמה סימפונית בוויקישיתוף פואמה סימפונית, באתר אנציקלופדיה בריטניקה (באנגלית) פואמות סימפוניות, דף שער בספרייה הלאומית ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אליפות העולם בהתעמלות

אליפות העולם בהתעמלות (באנגלית: World Artistic Gymnastics Championships) היא תחרות התעמלות מכשירים החשובה ביותר בעולם אחרי זו שנערכת באולימפיאדה. לראשונה נערך האירוע בשנת 1903 באנטוורפן, בלגיה. * הפעם הראשונה שאירועים בשדה נעלמים באופן מוחלט מאליפויות העולם התעמלות. * עודכן לאחר אליפות העולם בהתעמלות 2015 (1) – כולל את בוהמיה (2) – כולל את מזרח גרמניה (3) – ולרי בלנקי, ייצג באותה עת את אזרבייג'ן שלא הייתה מיוצגת על ידי התאחדות באליפות העולם בשנת 1993 מדיה וקבצים בנושא אליפות העולם בהתעמלות בוויקישיתוף תוצאות מאליפויות העולם בהתעמלות, באתר gymn-forum (באנגלית)
איוואן ז'יבנוביץ'

איוואן ז'יבנוביץ' (בסרבית: Ивaн Живaнoвић; נולד ב-10 בדצמבר 1981 בשאבאץ שבסרביה) הוא כדורגלן עבר סרבי ששיחק בעמדת הבלם. התחיל את הקריירה במאצ'בה בוגאטיץ'. ב-2000 עבר למאצ'בה שאבאץ וב-2002 לסמדרבו. ב-2006 חתם עם סמפדוריה, אך לא הצליח להפוך לשחקן הרכב בקבוצה ושיחק במועדון האיטלקי רק משחק אחד בגביע האיטלקי. מ-2008 עד 2012 שיחק ברוסטוב (חלק מהזמן לצד בלם סרבי נוסף דושאן אנג'לקוביץ'. רוסטוב הליגה הרוסית הראשונה: 2008 מדיה וקבצים בנושא איוואן ז'יבנוביץ' בוויקישיתוף איוואן ז'יבנוביץ', באתר Transfermarkt איוואן ז'יבנוביץ', באתר Soccerway איוואן ז'יבנוביץ', באתר WorldFootball.net איוואן ז'יבנוביץ', באתר FootballDatabase.eu ערך זה הוא קצרמר בנושא כדורגלנים סרבים. אתם מוזמנים לתרום לוויקיפדיה ולהרחיב אותו.
ז'אן מולן

ז'אן מוּלֶן (בצרפתית: Jean Moulin; ‏20 ביוני 1899 - 8 ביולי 1943) היה לוחם בשורות הרזיסטאנס בתקופת הכיבוש הנאצי בצרפת במלחמת העולם השנייה. כיום הוא אחד מסמלי ההתנגדות הצרפתית לנאציזם, וגבורת הרזיסטאנס, וזאת בשל תפקידו באיחוד ההתנגדות הצרפתית על אדמת צרפת עם אנשיו של שארל דה גול במסגרת צרפת החופשית שמעבר לים, ובזכות גבורתו ומותו בידי הגסטפו. מולן נולד בבזייה שבצרפת. הוא התגייס לצבא הצרפתי ב-1918. לאחר מלחמת העולם הראשונה למד משפטים וסיים את לימודיו בשנת 1924. לאחר מכן נשא במשרות שונות בשירות המדינה במישור המוניציפלי. ב-1926 נישא לאישה בשם מרגריט סרוטי, אך הנישואים כשלו, והזוג התגרש בשנת 1928. במקביל לעבודתו בשירות המדינה צייר גם קריקטורות פוליטיות בעיתון בשם "Le Rire" (הצחוק), כשהוא משתמש בשם העט "רומנין". ב-1939 התמנה מולן למנהל מחוז אר ולואר. לאחר התבוסה הצרפתית במערכה על צרפת במלחמת העולם השנייה נעצר על ידי הגרמנים, מכיוון שסירב לחתום על מסמך מזויף שהאשים חיילים סנגלים בצבא צרפת בטבח אזרחים. בעודו כלוא ניסה להתאבד באמצעות חיתוך צווארו בשבר זכוכית. ניסיון ההתאבדות נכשל, אך הותיר צלקת בולטת בצווארו, אותה נהג להסתיר באמצעות צעיף שהפך לסימן היכר של מולן. בנובמבר 1940 הורתה ממשלת צרפת של וישי לפטר את כל ראשי הערים הנבחרים בעלי נטייה פוליטית שמאלית. מולן סירב לפטר את ראשי הערים שבמחוזו, ולכן פוטר בעצמו. הוא עבר לעיירה סן אנדיול במחוז בוש דו רון בדרום צרפת, והצטרף לשורות המחתרת הצרפתית, הרזיסטאנס. ב-1941 נסע בחשאי ללונדון כשהוא מסווה עצמו בשם ז'וזף ז'אן מרסייה, ונפגש שם עם הגנרל שארל דה גול, שעמד בראש תנועת צרפת החופשית שביקשה להתנגד לגרמנים ולמשטר צרפת של וישי. דה גול ביקש ממולן לפעול לאיחוד קבוצות הרזיסטאנס השונות. בינואר 1942 הוצנח מולן בחשאי לצרפת. כשהוא נושא את הכינויים המחתרתיים "רקס" או "מקס" נפגש עם מנהיגי קבוצות הרזיסטאנס השונות ופעל לאיחודן למחתרת לוחמת אחת. בינואר 1943, הכריזו שלושה מפלגי הרזיסטאנס השונים על איחודם לתנועות ההתנגדות המאוחדות (Mouvements Unis de la Résistance, בראשי תיבות: M.U.R) בפברואר 1943 שב ללונדון, ובמרץ 1943 שב לצרפת עם פקודות להקים מועצה לאומית להתנגדות (Conseil national de la Résistance - CNR) שתאחד את כל פלגי הרזיסטאנס השונים, גם אלו שלא הצטרפו אל ה-M.U.R. גוף זה התכנס לראשונה בפריז ב-27 במאי 1943. ביוני 1943 נעצר מולן כשכינס מפגש של מנהיגי הרזיסטאנס בעיר ליון. מולן ומנהיגים רבים אחרים נעצרו. מולן נחקר על ידי איש הגסטפו קלאוס ברבי שכונה "הקצב מליון", ולאחר מכן הועבר לפריז. הוא לא גילה את סודות המחתרת לחוקריו. הוא הועבר להמשך החקירה על אדמת גרמניה, ובדרכו, ברכבת, ליד העיר מץ, מת. אין לדעת אם סיבת המוות הייתה התאבדות או פגיעות שנגרמו במהלך עינויים. עם מותו נטמן מולן בבית הקברות פר לשז בפריז. ב-1964 הועברו שרידיו לפנתיאון בו מנציחה האומה הצרפתית את החשובים שבבניה. כיום נחשב ז'אן מולן לדמות מופת בצרפת, ועל שמו נקראו בתי ספר, אוניברסיטה בליון, ומספר רב של רחובות, כיכרות, ותחנת חשמלית בפריז. במפקד של העיתון "לה פריזיין" בשנת 2017 נמצאו בצרפת 389 בתי ספר שנקראו על שמו מוזיאון ז'אן מולן בפריז מנציח את זכרו ואת מאבק הרזיסטנס. ב-1993 הנפיקה צרפת מטבע בן שני פרנק, הנושא את דמותו. מדיה וקבצים בנושא ז'אן מולן בוויקישיתוף ז'אן מולן, באתר אנציקלופדיה בריטניקה (באנגלית) ז'אן מולן, באתר "Find a Grave" (באנגלית) כתבה של אורלי רוסיניול ב"לה פריזיין" 28.8.2017
אשכול

האם התכוונתם ל... האשכול (אנציקלופדיה) – שמו של אחד הניסיונות הראשונים להוצאת אנציקלופדיה כללית בעברית, בוורשה, בשנת תרמ"ח, 1888. אשכול (raceme) - תפרחת בעלת ציר ראשי, הנושאת פרחים (ובהמשך פירות) על עוקצים, לדוגמה בשיח הגפן. אנציקלופדיה יודאיקה (אשכול) (גם אשכול אנציקלופדיה ישראלית) - אנציקלופדיה בעברית, מבית ההוצאה של אשכול (בעריכת יעקב קלצקין ונחום גולדמן), יצאו ממנה שני כרכים ראשונים בברלין ובירושלים (1929-1931). ספר האשכול – ספר הלכה מרבי אברהם אב בית דין (הראב"ד השני). אשכול מחשבים (באנגלית: Cluster) – קבוצה של מחשבים המחוברים ביניהם. אשכול (הוצאה לאור) – הוצאת ספרים. אשכול (אינטרנט) (באנגלית: Thread) – מקבץ פוסטים בפורום אינטרנטי. יד לוי אשכול – פועלת כגוף ההנצחה לזכר אישיותו ופועלו של לוי אשכול ומקיימת עשייה חינוכית, תיעודית ומחקרית. כל בדיחות אשכול – ספר אנציקלופדיה לבדיחות על לוי אשכול. אשכול של הומור (ספר) – ספר כללים הלכות והליכות עולם להומור ובדיחות אותטניטיות ולא מזויפות וההבדלים בין הומור יהודי מקורי לבין הומור ישראלי/עברי/ציוני/ערבי שהוא פחות מקורי וכן ההבדלים בין הומור רגיל להומור שחור והגבול הדק שביניהם מאת עפרה נבו-אשכול בת ראש ממשלת ישראל המנוח לוי אשכול מקומות מאגר אשכול – מאגר מים בגליל התחתון. מגדל אשכול – בניין באוניברסיטת חיפה. רמת אשכול – שכונה ירושלמית. מועצה אזורית אשכול – מועצה אזורית. חבל אשכול – האזור שבה שוכנת מועצה זו. תחנת הכוח אשכול – תחנת כוח באשדוד. נחל אשכול – נחל המוזכר בספר במדבר. שדרות אשכול – כביש ראשי המחבר בין כמה שכונות בירושלים. אחוזת שמואל רמת אשכול – שכונה באחוזת שמואל בחיפה. בית לוי אשכול – משכן ראש ממשלת ישראל בירושלים בשנים 1950–1974. הכפר הירוק על שם לוי אשכול – כפר נוער. אישים בשם זה אשכול – דמות מקראית, מ"בעלי ברית אברם" אמנון אשכול – בעל עיטור המופת, מפקד פיקוד הנח"ל גיורא אשכול – צייר, מעצב ואנימטור ישראלי. דב אשכול – ממייסדי מערך השלישות בצה"ל ומראשוני התיירות בגליל לוי אשכול – ראש הממשלה השלישי של ישראל רבקה מהרש"ק-אשכול – אשת ציבור ופעילה חברתית, אשת ראש ממשלת ישראל השלישי לוי אשכול (שכיהן בשנים 1963–1969) אלישבע קפלן-אשכול – אשת ציבור ופעילה חברתית, אשת ראש ממשלת ישראל השלישי לוי אשכול (שכיהן בשנים 1963–1969) מרים אשכול – אשת ציבור ופעילה חברתית, אשת ראש ממשלת ישראל השלישי לוי אשכול (שכיהן בשנים 1963–1969) נועה אשכול – כוריאוגרפית ישראלית, בת לוי אשכול עפרה נבו-אשכול – פרופסור אמריטה לפסיכולוגיה תעסוקתית באוניברסיטת חיפה וחוקרת בפיתוח קריירה ובחקר ההומור, בת לוי אשכול שפרה וינשטוק אשכול – משוררת, סופרת ואמנית חרדית-ישראלית האשכול (פירושונים) אשכולי עפרה נבו-אשכול, כותבת הספר, טוענת כי לה אביה "הוריש" את העניין חוש ההומור האמיתי והאורגינל ללא זיופים וחיקויים ובעיקר את ההומור הישראלי שיהיה גם אקטואלי לדורות הבאים שיצחקו מההומור, כך על פי תקציר הספר בצד האחורי של כריכתו. "מתוך רצונה של נבו-אשכול לשמר ולהחיות את מסורת המשפחה ואת חוש ההומור של אביה, נכתב הספר". ב-21 בנובמבר 1922 התחתן בחצר הקבוצה עם חברתו, רבקה מהרשק, בטקס שכלל הצהרות אמונים, ללא שירותיו של רב (יוסי גולדשטיין, אשכול - ביוגרפיה, עמ' 114–116)
כתב יד

האם התכוונתם ל... כתב יד (כתב) – כתיבה של טקסט ביד אדם (Handwriting) כתב עברי רהוט – כתב עברי המתאפיין בקווים מעוגלים הנפוץ בכתבי יד לא-מודפסים כתב יד (מקור) – עותק מקורי של יצירה הכתוב בידי המחבר (Autograph) כתב יד (העתק) – עותק של יצירה שנוצר בכתב יד, בעיקר בתקופה שקדמה להמצאת הדפוס (Manuscript)
מערכת העצבים הסומטית

מערכת העצבים הסומטית היא חלק ממערכת העצבים ההיקפית ביונקים. היא כוללת סיבי עצב מוציאים (ממערכת העצבים המרכזית לכיוון הפריפריה) המוליכים את הפקודות המוטוריות מחוט השדרה וגזע המוח לשרירים, וסיבי עצב מביאים (מהפריפריה אל מערכת העצבים המרכזית) המוליכים את המידע התחושתי מהעור, השרירים ואברי החישה אל מערכת העצבים המרכזית. העצבים הסומטיים מאורגנים בזוגות המשרתים את פלג הגוף הימני והשמאלי, מהם 31 זוגות של עצבים היוצאים ונכנסים מ- ואל חוט השידרה בין החוליות, ו 10 זוגות של עצבי הגולגולת המשרתים את המבנים האנטומיים שסביב הגולגולת כמו תנועות העיניים, הדיבור והבליעה, תחושת הפנים וכו' . נקראים גם אלפא - מוטונוירונים, והם מהגדולים בתאי העצב שבגופנו. גוף התא נמצא בקרן הקדמית של החומר האפור בחוט השידרה, והמידע המתקבל על תאים אלה מגיע ברובו מתאים אחרים בחוט השידרה, המעבדים את הנחיות קליפת המוח המוטורית. האקסון של תאים אלה יוצא בשורש הקדמי (וונטרלי - לכיוון הבטן) של חוט השידרה, ומצטרף לאחר מרחק קצר לעצבים התחושתיים ליצור את העצב הפריפרי הסומטי במהלכו ברקמות. העצבים המוטוריים מסתיימים בסינפסות על סיבי השריר המשורטט, ומפרישים עליו אצטיל-כולין כנוירוטרנסמיטור. אלפא מוטונוירון אחד יכול לעצבב מספר סיבי שריר, במה שיוגדר כיחידה המוטורית הבסיסית לתנועה . אלו תאי עצב המוליכים מידע תחושתי מהעור והרקמות אל מערכת העצבים המרכזית. בגוף, החושים המועברים בקבוצה זו של סיבים הם מגע, טמפרטורה, כאב ותחושת המצב. לאחרונה יש הטוענים כי גם גרד הוא חוש העומד בפני עצמו. גופיפים שהתמחו בתהליך ההתמרה החושית מפוזרים בעור, בשרירים ובאיברים הפנימיים. האקסונים בעלי עובי משתנה של מיילין, בהתאמה לחוש הספציפי, והם נכנסים לחוט השידרה בקרן האחורית (גבית) ומסתיימים במערכת העצבים המרכזית. גוף התא נמצא בגנגליון האחורי, בסמוך לכניסה לחוט השידרה. מדיה וקבצים בנושא מערכת העצבים הסומטית בוויקישיתוף Mark F. Bear, Barry W. Connors, Michael A. Paradiso, Neuroscience: Exploring the Brain, Philadelphia: Wolters Kluwer, 2016, עמ' 219-249 Micky A. Akinrodoye; Forshing Lui, Neuroanatomy, Somatic Nervous System, StatPearls: NIH, ‏November 7, 2022. Mark F. Bear, Barry W. Connors, Michael A. Paradiso, Neuroscience: Exploring the Brain, Philadelphia: Wolters Kluwer, 2016, עמ' 456-463 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
מורמילו

המורמילו (ברבים: מורמיליונס) היה היורש של הגלדיאטור הגאלי, שהספיק להשתלב בחברה הרומאית בתקופת הקיסרות הרומית, ועד ימי שלטונו של אוגוסטוס כבר לא היה רצוי לכנות אותו בשם שמתאר אותו כזר (מגאליה), ולכן מעמד הגלדיאטור "הגאלי" נעלם. סימן ההיכר של המורמילו היה הקצה הגבוה של הקסדה שלו אשר ביחד עם השוליים הרחבים שלה, עוצבה במידה מסוימת כמו דג, ולכן נקרא מורמילו, מהשם היווני Murma - סוג של דג מים מלוחים. מציודו: גלאדיוס - חרב רומאית קצרה. סקוטום (Scutum) - מגן גבוה ומלבני שהיה בשימוש הלגיון הרומאי. מאניקה (Manica) - מגן לוחות על זרועו הימנית. גאלאה (Galea) - קסדה גדולה שהייתה בשימוש הלגיון הרומאי, בדרך כלל עשויה ברונזה, עם מגן פנים שעוטר בצורה של דג. בנוסף הוא לבש כיסוי חלציים (Subligaculum), חגורה (Cintus), עטיפות עבות מאוד בחלק התחתון של רגל שמאל שלו (שנועדו להגן על רגלו השמאלית מפני התקפה ומפני המגן שלו עצמו), וגייטר (gaiter) על רגלו הימנית. סגנון הלחימה של המורמיליונס היה מתאים לגברים כבדים עם כתפיים חזקות, שיעזרו להם לסחוב את המשקל של המגן שלהם. המורמילו היה תלוי בכוחו ובסיבולת שלו כדי לשרוד נגד יריבים שהיו מותאמים יותר להתקפה. המגן המלבני נתן לו יתרון בהגנה והגלאדיוס איפשר לו לתקוף את אויביו כשהיו בטווח קרוב, המורמיליונס אומנו לבעוט ביריביהם עם רגליהם שהיו מוגנות יחסית. המורמילו בדרך כלל נלחם נגד התראקי או ההופלומכוס, עמו היה לו במשותף בכל הקשור לציוד (גלאדיוס, מאניקה, וקסדה בסגנון דומה).מספר מחברים עתיקים, כולל ולריוס מקסימוס וקווינטיליאנוס טוענים כי הוא גם נלחם באופן קבוע נגד הרטיאריוס. שילוב שבהחלט נחשב יוצא דופן, איטי אך משוריין בכבדות כנגד מהיר אך מאובזר באורח קל. עם זאת, שילוב זה שנוי במחלוקת, ותיאורים של מורמיליונס מראים אותם נלחמים כנגד התראקי או ההופלומכוס ולא כנגד הרטיאריוס. דוגמאות של זיווג בין המורמיליונס לסוגי גלדיאטורים אחרים אפשר לראות בפרסקאות וגרפיטי בפומפיי. בדוגמה שהשתמרה היטב [1] מורמילו בשם מרקוס אטילוס, אשר לזכותו קרב אחד וניצחון אחד, מתואר עומד מעל דמותו המובסת של לוציוס ראסיוס פליקס (Lucius Raecius Felix), שלזכותו 12 קרבות ו-12 ניצחונות. יריבו מוצג כורע, ללא נשקו וללא קסדתו. בגרפיטי נרשם כי פליקס שרד את הקרב וקיבל את חירותו (Manumission). רטיאריוס מדיה וקבצים בנושא מורמילו בוויקישיתוף ממצאי שלד שייתכן והיה של מורמילו, ומידע נוסף(הקישור אינו פעיל) (באנגלית) אוניברסיטת שיקגו המורמילו, וקסדתו (באנגלית) סוגי גלדיאטורים, מידע ותמונות רסטורציה (באנגלית) למעשה זהו סקיוטור, גרסה של המורמילו שנועדה להילחם כנגד הרטיאריוס
בלקא

מחוז בלקא (בערבית: محافظة البلقاء) הוא אחד משנים עשר מחוזות ירדן. הוא ממוקם בצפון-מערב המדינה ובירתו היא העיר סלט. בחלקו המערבי המחוז גובל בישראל, כאשר נהר הירדן מהווה גבול בינלאומי. המחוז מחולק לחמש נפות. שטחו 1,120.4 קמ"ר ואוכלוסייתו מונה 409,500 נפש, דבר שהופך אותו למחוז הרביעי המאוכלס ביותר, וכן למחוז השלישי בצפיפות האוכלוסין שלו. השם "בלקא" נוכח עוד מהמאה ה-7. לא ידוע אם שם זה נגזר משם הדמות המקראית בלק. במהלך מלחמת העולם הראשונה, הצבא הבריטי בראשות הגנרל אלנבי נכנס למחוז ב -24 במרץ 1918 ובכך סיים שלטון עות'מאני 500 שנה. ב־21 במרץ 1968, נערכה בעיירה כרמה שבמחוז פעולת כראמה בין ישראל לבין כוחות פלסטיניים(פת"ח, אש"ף) וצבא ירדן. זה היה אחד העימותים הצבאיים הגדולים באזור בשנים שבין מלחמת ששת הימים ל מלחמת יום הכיפורים. המחוז מחולק לחמש נפות: נפת בלקא נפת א-שונה אל-ג'נובייה נפת דיר עלא נפת עין אל-באשא נפת מאחס ואל-פוחייס מדיה וקבצים בנושא בלקא בוויקישיתוף ערך זה הוא קצרמר בנושא גאוגרפיה של ירדן. אתם מוזמנים לתרום לוויקיפדיה ולהרחיב אותו.